ดักเก็บแบงก์-รพ.
วานนี้นักลงทุนต่างประเทศขายสุทธิอีก 4,278 ล้านบาท (SET) และถือเป็นการขาย 18 วันทำการต่อเนื่องกันรวมมูลค่ากว่า 3.25 หมื่นล้านบาท
วานนี้นักลงทุนต่างประเทศขายสุทธิอีก 4,278 ล้านบาท (SET) และถือเป็นการขาย 18 วันทำการต่อเนื่องกันรวมมูลค่ากว่า 3.25 หมื่นล้านบาท
22 ก.พ. 2566

วานนี้นักลงทุนต่างประเทศขายสุทธิอีก 4,278 ล้านบาท (SET)
และถือเป็นการขาย 18 วันทำการต่อเนื่องกันรวมมูลค่ากว่า 3.25 หมื่นล้านบาท
ตัวเลขนี้คือรวมการขายสุทธิของวันที่ 15 ก.พ.ไว้ด้วยแล้ว
เพราะหากดูจากที่มีรายงานการซื้อขายของนักลงทุนต่างชาติว่ามีการซื้อสุทธิ 5,619 ล้านบาท
แต่เป็นการซื้อที่รวมเอาธุรกรรมการซื้อขายของทรู กับ ดีแทค เข้ามา
หากตัดธุรกรรมดังกล่าวออกไป
เท่ากับว่าวันนี้ ต่างชาติขายสุทธิระหว่าง 200-300 ล้านบาท
มาถึงคำถามว่า แล้วต่างชาติจะหยุดขาย เมื่อไหร่ แล้วควรจะเลี่ยง หรือดักเก็บหุ้นกลุ่มไหนกันดีในสถานการณ์แบบนี้
หากดูจากไทม์ไลน์สำคัญ ๆ
มีการประเมินว่า สัปดาห์หน้าต่างชาติน่าจะเริ่มเบามือแล้วล่ะ
คืออาจจะมีการสลับเข้ามาซื้อบ้าง
เหตุผลเพราะจะมีการรายงานตัวเลขเศรษฐกิจของไทยเดือน ม.ค.ออกมา
บรรดานักวิเคราะห์ นักวิจัยของสถาบันการเงินต่างคาดการณ์ว่า น่าจะเป็นการฟื้นตัว เพราะล่าสุด สภาอุตสาหกรรมรายงานตัวเลขยอดส่งออกรถยนต์สำเร็จรูปในเดือน ม.ค. 66 อยู่ที่ 86,786 คัน เพิ่มขึ้น 24.28%
หากตัวเลขส่งออกรถยนต์ออกมาดี
น่าจะทำให้ภาพรวมของการส่งออกค่อนข้างสวย
และตัวเลขจีดีพีอาจจะดีกว่าคาด
ส่วนเศรษฐกิจสหรัฐฯ จะมีรายงานเช่นกัน
นักวิเคราะห์ประมาณการเช่นกันว่า ตัวเลขของสหรัฐฯ น่าจะเห็นการฟื้นตัว
จึงน่าจะพอเป็นเหตุผลที่ทำให้ต่างชาติชะลอการขายได้บ้าง
ทว่า ไม่ได้หมายความว่า จะหยุดขายเสียทีเดียว
เพราะถึงอย่างไร ยังต้องไปรอดูการประชุมธนาคารกลางสหรัฐ หรือเฟดในช่วงปลาย มี.ค.นี้อีก
หากตรงนั้นมีความชัดเจน
เราก็น่าจะเห็นการกลับเข้ามาซื้อของต่างชาติบ้างแหละ
ส่วนเรื่องของค่าเงินดอลลาร์สหรัฐ นั้น
ล่าสุดเริ่มทรง ๆ (มาอยู่ที่แนวรับ) เช่นเดียวกับเงินบาทที่ชนกับแนวต้านพอดี
คือค่าเงินเริ่มมีแรงเหวี่ยงลดลง
ทำให้การขายหุ้นนอกเหนือจากการขายทำกำไรจาก Capital gain แล้ว
ประเด็นเรื่องกำไรจาก “ค่าเงิน” น่าจะเป็นอีกปัจจัยทำให้ต่างชาติขายหุ้นในเอเชีย และไทย
มีคำแนะนำจากนักวิเคราะห์ว่า เริ่มเข้าเก็บหุ้นในกลุ่มธนาคาร ได้บ้างแล้ว
เพราะหากตัวเลขเศรษฐกิจออกมาฟื้นตัว
กลุ่มแบงก์จะได้ประโยชน์ และที่ผ่านมาหุ้นแบงก์มักจะเด้งรับข่าวตัวเลขจีดีพีที่ออกมาดีทุกครั้ง
หุ้นแบงก์ที่มีการแนะนำกันเช่น KBANK BBL และ KTB
และรวมถึงหุ้นปันผลดี TISCO กับ KKP
สำหรับหุ้นแบงก์ ถือว่าราคาปรับลงมาค่อนข้างลึกแล้ว
อีกกลุ่มที่แนะนำกันคือ โรงพยาบาล ค่อนข้างที่จะ Defensive หน่อย เพราะไม่ว่าตัวเลขเศรษฐกิจจะออกมาอย่างไร หุ้นกลุ่มนี้ฯ จะไม่เกิดการเหวี่ยงมากนัก